22/12/2011 | Administración LocalMunicipal
Camariñas
Aprobación definitiva da modificación da Ordenanza fiscal nº 2, reguladora do imposto sobre vehículos de tracción mecánica

Unha vez elevado a definitivo o acordo provisional adoptado polo Pleno do Concello en sesión extraordinaria celebrada o 8 de novembro de 2011(publicada no BOP en data 11 de novembro de 2011 nº215), relativo á modificación da Ordenanza Fiscal nº2 reguladora do imposto sobre vehículos de tracción mecánica, toda vez que durante o período de exposición pública do expediente non foi presentada ningunha reclamación. De conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, publícase o texto íntegro da Ordenanza Fiscal que resulta da devandita modificación. De conformidade co artigo 19.1 do citado R. D. Lexislativo, contra dito acordo poderá interpoñerse recurso contencioso-administrativo, sen prexuízo de calquera outro recurso que os interesados estimaran procedente.1. O imposto sobre Vehículos de Tracción Mecánica é un tributo directo que grava a titularidade dos vehículos desta natureza, aptos para circular polas vías publicas, calquera que sexan a súa clase e categoría.2. Considérase vehículo apto para a circulación o que houbese sido matriculado nos rexistros públicos correspondentes mentres non haxa causado baixa nos mesmos. Aos efectos deste imposto tamén consideraranse aptos os vehículos provistos de permisos temporais e matrícula turística.3. Non están suxeitos a este imposto: a- Os vehículos que habendo sido dados de baixa nos rexistros por antigüidade do seu modelo, podan ser autorizados para circular excepcionalmente con ocasión de exhibicións, certames ou carreiras limitadas aos desta natureza. b- Os remolques e semirremolques arrastrados por vehículos de tracción mecánica dos que a súa carga útil no sexa superior a 750 quilogramos.1. Gozarán dunha bonificación do 75 por cento sobre da cota do imposto aqueles vehículos que utilicen motores alimentados por hidróxeno, auga, ou por electricidade, sen utilizar combustible derivado do petróleo. Non gozarán da bonificación os vehículos con motores híbridos.2. Quen pretenda o goce da bonificación, deberá instar a súa concesión mediante escrito dirixido ao señor alcalde-presidente da Corporación, no prazo dun mes dende a matriculación do dito vehículo ou desde a data da súa transferencia. As solicitudes presentadas fóra do dito prazo producirán efectos no período impositivo seguinte ao da súa presentación Son suxeitos pasivos deste imposto as persoas físicas ou xurídicas e as Entidades a que se refire o Artigo 35.4 da Lei Xeral Tributaria, a nome de quen conste o vehículo no permiso de circulación.1. O imposto esixirase de acordo co cadro de tarifas establecido no artigo 95.1 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, de 5 de marzo, que se incrementará, dentro dos límites permitidos polo artigo 95.4 da referida Lei, pola aplicación sobre o mesmo dun coeficiente do 1,20 polo que as cotas a satisfacer serán as seguintes: 2. Na aplicación das cotas de tarifa e dos coeficientes de incremento teranse en conta as normas recollidas nos apartados 1 a 5 do artigo 95 Real decreto lexislativo 2/2004, do 5 de marzo, polo que se aproba o texto refundido da Lei de facendas locais O pago do Imposto acreditarase mediante a declaración-liquidación ou o recibo, debidamente validado pola Entidade recadadora.1. No caso de primeiras adquisicións de vehículos, ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días a partir da data de adquisición ou reforma, declaración-liquidación segundo o modelo aprobado pola mesma Corporación, acompañando a documentación acreditativa da súa compra ou modificación, o certificado das características técnicas do vehículo e o documento nacional de identidade ou código de identificación fiscal do suxeito pasivo.2. Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do Imposto. Esta autoliquidación terá a consideracíon de liquidación provisional entres que a oficina xestora non comprobe que esta autoliquidación se efectuou mediante a correcta aplicación das normas reguladoras do Imposto.1. No caso de vehículos xa matriculados ou declarados aptos para a circulación, a recadación das correspondentes cotas realizarase mediante o sistema de padrón anual no que figurarán tódolos vehículos suxeitos ó Imposto que se encontren inscritos no correspondente Rexistro Público a nome de persoas ou entidades domiciliadas neste Termo municipal 2. O Padrón do Imposto expoñerase ó público anualmente para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. A presente Ordenanza fiscal entrará en vigor unha vez aprobada definitivamente e publicada no Boletín Oficial da Provincia, e será de aplicación a partir do día 1 de xaneiro de 2012, continuando en vigor ata que se acorde a súa modificación ou derogación expresa. Camariñas, a 20 de decembro de 2011 O Alcalde Manuel V. Alonso de León